Διάταξη του Δικαστηρίου (έκτο τμήμα) της 27ης Ιουνίου 2024 [αίτηση του Fővárosi Törvényszék (Ουγγαρία) για την έκδοση προδικαστικής αποφάσεως] – FR κατά Nemzeti Adó-és Vámhivatal Fellebbviteli Igazgatósága
(Υπόθεση C-225/23 1, Pinta 2 )
(Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Ελευθερία εγκατάστασης – Τέταρτη οδηγία 78/660/ΕΟΚ – Ετήσιοι λογαριασμοί εταιριών ορισμένων μορφών – Πεδίο εφαρμογής – Φορολογούμενο φυσικό πρόσωπο – Καθορισμός της βάσης επιβολής του φόρου)
Γλώσσα διαδικασίας: η ουγγρική
Αιτούν δικαστήριο
Fővárosi Törvényszék
Διάδικοι στην υπόθεση της κύριας δίκης
FR
κατά
Nemzeti Adó-és Vámhivatal Fellebbviteli Igazgatósága
Διατακτικό
Το άρθρο 1 της τέταρτης οδηγίας 78/660/ΕΟΚ του Συμβουλίου, της 25ης Ιουλίου 1978, βασιζομένης στο άρθρο [50, παράγραφος 2, στοιχείο ζ΄, ΣΛΕΕ,] περί των ετησίων λογαριασμών εταιριών ορισμένων μορφών, όπως τροποποιήθηκε με την οδηγία 2009/49/ΕΚ του Ευρωπαϊκού Κοινοβουλίου και του Συμβουλίου, της 18ης Ιουνίου 2009,
έχει την έννοια ότι:
η τέταρτη οδηγία 78/660, όπως τροποποιήθηκε, δεν έχει εφαρμογή στα φυσικά πρόσωπα και οι διατάξεις της τέταρτης οδηγίας 77/660, όπως τροποποιήθηκε, που διέπουν τις υποχρεώσεις τις οποίες υπέχουν οι μορφές εταιριών που απαριθμούνται στο άρθρο 1, παράγραφος 1, αυτής δεν μπορούν να εφαρμοστούν στα εν λόγω πρόσωπα για τους σκοπούς της θέσπισης κανόνων σχετικών με τον φόρο εισοδήματος των φυσικών προσώπων καθώς και κανόνων σχετικών με τον έλεγχο και την επιβολή κυρώσεων για τις παραβάσεις των κανόνων αυτών.
____________
1 ΕΕ C 235 της 3.7.2023.
1 Η ονομασία που έχει δοθεί στην παρούσα υπόθεση είναι πλασματική. Δεν αντιστοιχεί στο πραγματικό όνομα κανενός διαδίκου.